 Msangi aliwahi kumleta bondia wa kimarekani, Phill Williams katika pambano la dunia lililomkutanisha na Francis Cheka mwaka juzi.Na mwaka huu amemleta Mchina Wang Xiu Hua . Akizungumza juzi Msangi alisema amekuwa akiendelea na mazungumzo na Tyson kwa njia ya mtandao na kwamba atakuwa ni mgeni rasmi katika pambano litakalowakutanisha magwiji wa ngumi nchini.“Tunatarajia kufanya mapambano mengi ya kimataifa, lengo letu ni kuhakikisha tunaendeleza mchezo wa ngumi lakini pia, mabondia wetu wapate fursa ya kujifunza kutoka kwa wageni,” alisema.Msangi amekuwa akizungumzia kuleta pambano la aina yake tangu mwaka juzi, akitamani kumkutanisha bondia wa zamani wa Kimarekani Evander Holyfield na Mwafrika Kusini Francois Botha.Alisema lengo ni kuhakikisha watanzania wanashuhudia magwiji hao wa ngumi duniani wakikumbushia enzi yao na kuburudika.